CELEX: 32013R0631
Language: sl
Date: 2013-06-28 00:00:00
Title: Izvedbena uredba Komisije (EU) št. 631/2013 z dne 28. junija 2013 o razveljavitvi Uredbe (ES) št. 546/2006 in Izvedbene uredbe (EU) št. 233/2012  Besedilo velja za EGP

29.6.2013   
            
            
               SL
            
            
               Uradni list Evropske unije
            
            
               L 179/84
            
         IZVEDBENA UREDBA KOMISIJE (EU) št. 631/2013
   z dne 28. junija 2013
   o razveljavitvi Uredbe (ES) št. 546/2006 in Izvedbene uredbe (EU) št. 233/2012
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 999/2001 Evropskega parlamenta in Sveta z dne 22. maja 2001 o določitvi predpisov za preprečevanje, nadzor in izkoreninjenje nekaterih transmisivnih spongiformnih encefalopatij (1) ter zlasti točke (b)(iii) oddelka I poglavja A Priloge VIII k Uredbi,
   ob upoštevanju naslednjega:
   
               (1)
            
            
               Uredba (ES) št. 999/2001 določa predpise za preprečevanje, nadzor in izkoreninjenje nekaterih transmisivnih spongiformnih encefalopatij pri živalih. Priloga VIII k Uredbi določa odobritev in poznejšo spremembo nacionalnih programov držav članic za obvladovanje praskavca, če izpolnjujejo nekatera merila, določena v navedeni uredbi.
            
         
               (2)
            
            
               Z Uredbo Komisije (ES) št. 546/2006 z dne 31. marca 2006 o izvajanju Uredbe (ES) št. 999/2001 Evropskega parlamenta in Sveta glede nacionalnih programov obvladovanja praskavca ter dodatnih jamstev in odstopanj od nekaterih zahtev Odločbe 2003/100/ES ter razveljavitve Uredbe (ES) št. 1874/2003 (2) so bili odobreni nacionalni programi nekaterih držav članic za obvladovanje praskavca. V njej so bila določena tudi dodatna jamstva, ki jih te države članice lahko koristijo v zvezi s premiki ovc in koz ter njihovih semen in zarodkov.
            
         
               (3)
            
            
               Z Izvedbeno uredbo Komisije (EU) št. 233/2012 z dne 16. marca 2012 o izvajanju Uredbe (ES) št. 999/2001 Evropskega parlamenta in Sveta v zvezi z odobritvijo spremenjenega nacionalnega programa obvladovanja praskavca za Dansko (3) je bil odobren spremenjeni nacionalni program obvladovanja praskavca za Dansko.
            
         
               (4)
            
            
               Zaradi jasnosti in poenostavitve zakonodaje Unije so v Prilogi VIII k Uredbi (ES) št. 999/2001, kakor je bila spremenjena z Uredbo Komisije (EU) št. 630/2013 z dne 28. junija 2013 o spremembi prilog k Uredbi (ES) št. 999/2001 Evropskega parlamenta in Sveta o določitvi predpisov za preprečevanje, nadzor in izkoreninjenje nekaterih transmisivnih spongiformnih encefalopatij (4), navedene države članice z odobrenim nacionalnim programom obvladovanja klasičnega praskavca in ustrezna dodatna jamstva, ki jih te države članice lahko koristijo, v zvezi s premiki ovc in koz ter njihovih semen in zarodkov.
            
         
               (5)
            
            
               Spremembe Uredbe (ES) št. 999/2001, kakor so določene v Uredbi (EU) št. 630/2013, se uporabljajo od 1. julija 2013. Določbe Uredbe (ES) št. 546/2006 in Izvedbene uredbe (EU) št. 233/2012 so zato od navedenega datuma odvečne. Zaradi pravne jasnosti in varnosti bi bilo treba navedeni uredbi razveljaviti na isti datum.
            
         
               (6)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Uredba (ES) št. 546/2006 in Izvedbena uredba (EU) št. 233/2012 se na dan 1. julija 2013 razveljavita.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 28. junija 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 147, 31.5.2001, str. 1.
   
      (2)  UL L 94, 1.4.2006, str. 28.
   
      (3)  UL L 78, 17.3.2012, str. 13.
   
      (4)  Glej stran 60 tega Uradnega lista.